Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 203

10. évfolyam Évi óraszám: 111 óra Belépő tevékenységformák Információkezelés: Az írástechnika magasabb szintű elsajátítása, a másolási készség fejlesztése, a betűbillentyűk módszeres átismétlése. A levelek formai kialakításának megismerése. Irodatechnikai alapismeretek elsajátítása, az irodatechnikai eszközök használata. Kommunikáció: A kommunikáció kódjainak gyakorlati példákon keresztül történő elsajátítása. Az érintkezés kultúrájának fogalmi tisztázása, kommunikációs technikák begyakorlása. Az ön- és társismeret képességének kifejlesztése, az önkifejezés lehetőségeinek megismerése. A szakma és kommunikáció kapcsolatának tisztázása, a különböző kommunikációs csatornák bemutatása. Információkezelés Témakörök Tartalmak Az írástechnika fejlesztése, a másolási készség megalapozása és megszilárdítása A betűbillentyűk módszeres átismétlése a feltételes reflexek megerősítése céljából. Szavak, sorok, mondatok és összefüggő szövegek másolása sortartással, ütemes írással. Önálló sorkialakítás (balra kizárt írás) megtanítása és begyakoroltatása. Levelek formai kialakítása Minták bemutatása a vállalati belső levelezésből, gazdasági tevékenységgel kapcsolatos külső levelezésből, hivatalos szervekkel való kapcsolattartás irataiból. Irodatechnikai alapismeretek Az irodai környezetben használatos híradás-technikai eszközök, kommunikációs eszközök fajtáinak bemutatása, felhasználási lehetőségeinek számbavétele, balesetmen - tes használatuk szabályainak, az egyszerű karbantartási teendőknek a megismertetése. Kommunikáció Témakörök Tartalmak Az emberi kommunikáció alapfogalmainak megismertetése A kommunikáció kódjainak gyakorlati példákon keresztül történő elsajátítása A nem verbális jelek, a verbális jelek, a szóbeli kommunikáció, a kommunikációs kapcsolatok, az írásbeli kommunikáció. 2001/28/II. szám Témakörök Tartalmak Az érintkezés kultúrájának fogalmi tisztázása, kommunikációs technikák begyakoroltatása A kommunikációs zavarok, kommunikációs technikák. Ön- és társismeret képességének kifejlesztése, az önkifejezés lehetőségeinek megismertetése Önelemzés, önreprezentáció, önkifejezés, érzések, érzelmek, gondolatok kifejezése, a kommunikációs stílusok használata, a hatékony, sikeres kommunikáció akadályai, konfliktuskezelés. Szakma és kommunikáció oktatásának tisztázása, a különböző kommunikációs csatornák bemutatása Üzleti kommunikáció mint alkalmazott kommunikáció, üzleti tárgyalás, a sikeres tárgyalófél, tárgyalási készségek, tulajdonságok, tárgyalási stílus, stratégia, taktika. A továbbhaladás feltételei Információkezelés: A tanulók másoljanak tíz perc alatt legalább 900 leütés terjedelmű, közepes nehézségű, összefüggő nyomtatott, ismeretlen szöveget sortartással, tízujjas vakírással, javítószerkezet-használattal. Hibahatár: a leütésszámhoz viszonyított négy ezrelék. Ismerjék a levelek formai kialakításának szokásait, a kiemelési módokat. Tudják használni a bemutatott másológépet, telefont, telefaxot, iratmegsemmisítőt kezelési útmutató szerint rendeltetésszerűen, és végezzenek egyszerű karbantartási munkákat (pl. másolótoner-csere, telefax papírcsere, nyomtató festékkazetta-csere). Kommunikáció: A tanulók kommunikációjára legyen jellemző a helyes beszédtechnika, a mondat- és szövegfonetikai eszközök helyes használata. Tudják alkalmazni a kapcsolatfelvétel, kapcsolattartás és kapcsolatlezárás kulturált módját. Ismerjék az írásbeli kommunikáció legelterjedtebb formáit. A tanulók legyenek tisztában az érintkezés kultúrájának fontosságával, a kommunikációs technikákkal, ismerjék a kommunikációs zavarok okait. Önismeret-fejlesztő gyakorlatok útján legyenek képesek felmérni a tárgyilagos emberismeret jelentőségét és elsajátítani a konfliktuskezelés képességét. Önálló tapasztalás útján szerzett ismereteiket használják az üzleti kommunikációban. Legyenek képesek megkülönböztetni a tárgyalási helyzetet más kommunikációs helyzettől. Értelmezzék az együttműködés és kommunikáció elvét. Csoportos foglalkozások alkalmával használják a tárgyalási stílus, stratégia és taktika tanulása során szerzett tapasztalataikat. 2001/28/II. szám SZAKMAI ORIENTÁCIÓ AZ AGRÁR SZAKTERÜLETRE

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes